section_heading: Rane godine
paragraph_text: Magath je rođen pokraj Aschaffenburga, kao sin portorikanskog vojnika u kopnenoj vojsci SAD-a i majke njemice. Otac je napustio Magatha i njegovu majku 1954. i vratio se u Portoriko. Magath je za svog oca tek čuo u 15. godini, nakon što se s njim dopisivao. 1999., Magath je otišao u Portoriko i upoznao se s ocem. Magath i otac se od tada stalno viđaju dvaput svake godine. Za portorikanski list El Vocero, Magath je izjavio da ima portorikanske korijene i da je ponosan što je dio tog etniciteta.